ખાદી એટલે રાજકારણ કે રાજકારણી ખાદી એટલે ધોતી-ઝભ્ભો અને ખાદી નો ત્રીજો પર્યાય એટલે ગાંધી. ખાદી માટે ભલે આજે આપણા મનમાં કોઈ પણ વિચાર હોય, ખાદી ના નામે કૌભાંડ થાય કે વિવાદ, ટીવી પર ચાલતી બકવાસ થાય કે આપણા વડાપ્રધાનની દ્રષ્ટિએ વિકાસ પણ ખાદી ફોર નેશનની વાત કરવી હોય ત્યારે આદિવાસીથી લઇ અંગ્રેજો સુધી, મોદીથી લઇ ઓબામા, એક સમયે ગાંધીની લોકશાહી થી વિરુદ્ધ એવા સામ્યવાદી રશિયાથી લઈને જે દેશ સામે તેણે વર્ષો સુધી લડત ચલાવીને એ બ્રિટનના કેમરૂન સુધીના આજે એમનું નામ માનથી લેતા હોય તે એટલે મિ. મોહનદાસ કરમચંદ ગાંધી. હા આજ કાઠિયાવાડી બંદા એ ખાદીનું ધોતિયું પહેરી અને પહેરાવી ધોળિયાઓના પેન્ટ ઢીલા કરી દીધેલા. એટલે જ આજે પણ વિશ્વ ને સૌથી વધુ અસર કરનારી 100 તસ્વીરોની યાદી બને અને આપણા પોતડીદાદાનો માર્ગારેટાએ 70 વર્ષ પહેલાં લીધેલ રેંટિયા સાથેના ફોટાનો તેમાં સમાવેશ થાય. ભારતની સાથે વિશ્વને પણ બદલી શકે એટલા ગાંધી આજે રેલેવન્ટ છે.